
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.94/2016 pentru modificarea şi completarea Legii apelor nr.107/1996, trimis Comisiei pentru mediu şi echilibru ecologic cu adresa nr. PLx.135 din 20 februarie 2017 și înregistrat cu nr.4c-27/62/21.02.2017.
PREŞEDINTE,
ION CUPĂ

r a p o r t
asupra proiectului de Lege privind aprobarea Ordonanţei de urgenţă a Guvernului nr.94/2016 pentru modificarea şi completarea Legii apelor nr.107/1996
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.94/2016 pentru modificarea şi completarea Legii apelor nr.107/1996, trimis cu adresa nr.PLx.135 din 20 februarie 2017 şi înregistrat cu nr.4c-27/62/21.02.2017.
Proiectul de lege are ca obiect de reglementare modificarea şi completarea Legii apelor nr.107/1996, în vederea transpunerii Directivei 2014/101/UE a Comisiei din 30 octombrie 2014, de modificare a Directivei 2000/60/CE a Parlamentului European şi a Consiliului de stabilire a unui cadru de politică comunitară în domeniul apei, în scopul îndeplinirii angajamentelor ce revin României în calitate de stat membru al Uniunii Europene.

Senatul, în calitate de primă Cameră sesizată, a adoptat proiectul de Lege în ședința din data de 13 februarie 2017. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

La întocmirea prezentului raport, Comisia a avut în vedere avizul favorabil al Consiliului Legislativ (nr.1281/12.12.2016) și avizul favorabil al Comisiei pentru administraţie publică și amenajarea teritoriului (nr.4c-6/90/28.02.17).
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de Lege în şedinţa din 11 aprilie 2018.
Din numărul total de 17 membri ai Comisiei pentru mediu şi echilibru ecologic au fost prezenți la dezbatere 10 deputaţi.
La dezbateri a participat în calitate de invitat, conform prevederilor art.54 şi art.55 din Regulamentul Camerei Deputaţilor, republicat, cu modificările și completările ulterioare, domnul Deleanu Constantin Dan, subsecretar de stat în cadrul Ministerului Apelor și Pădurilor. 
În urma dezbaterilor şi a opiniilor exprimate membrii Comisiei au hotărât, cu unanimitate de voturi, adoptarea  proiectului de Lege privind aprobarea Ordonanţei de urgenţă a Guvernului nr.94/2016 pentru modificarea şi completarea Legii apelor nr.107/1996, în forma adoptată de Senat.
În raport de obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	SECRETAR,

	ION CUPĂ 
	PETRU FARAGO 









                                                                         Consilier parlamentar,
 Andreea Negulescu

